Partierne bag aftalen har afsat 6 millioner kroner til Danske Hospitalsklovne i psykiatrien. Et beløb, der fordeles fra næste år og frem til 2019, således 1,5 millioner kroner om året. Hospitalsklovne har i et stykke tid været en del af den psykosociale indsats til børn og unge på somatiske afdelinger. Som en del af forhandlingerne om midlerne i SATS-puljen er det lykkedes at sikre, at børn og unge i psykiatrien også vil kunne se frem til at få besøg af en hospitalsklovn. Danske Hospitalsklovne har eksisteret i 11 år og består af ca. 30 klovne, der på landsplan bringer glæde og sjov ind i de indlagte børns liv.

Referat:
En ny satspuljeaftale på sundheds- og ældreområdet til 874,3 millioner kr. er forhandlet på plads i Sundheds- og Ældreministeriet. Blandt de der får del i pengene er Danske Hospitalsklovne, der holder til på sygehusene i Aalborg og i Hjørring.